Eric Saade

Eric Khaled Saade (født 29. oktober 1990 i Kattarp i Helsingborg kommune i daværende Malmöhus län) er en svensk sanger, danser og låtskriver som tidigere var medlem i popgruppen What's Up. I 2009 gikk han solo. Den 24. august 2009 skrev Eric Saade under på en kontrakt med Roxy Recordings. Høsten 2009 kom hans første solosingel, «Sleepless», ut. Debutalbumet hans, Masquerade, ble gitt ut den 19. mai 2010.
Han var med i Melodifestivalen 2010 med sangen «Manboy», skrevet av Fredrik Kempe og Peter Boström. I 2009 var han programleder i My Camp Rock.
Sommeren 2010 turnerte Eric Saade rundt om i Sverige etter gjennombruddet med «Manboy» i Melodifestivalen. Turnéen het «Masquerade Tour», og han sang sangene fra albumet Masquerade som ble utgitt samme år. Eric Saade leste opp de svenske poengene i Eurovision Song Contest 2010 i Oslo. 
I 2011 vant han Melodifestivalen med sangen «Popular», skrevet av Fredrik Kempe. Denne sangen deltok han med for Sverige i Eurovision Song Contest 2011 i Düsseldorf. Han kom på tredjeplass med 185 poeng.
Samme år kom han ut med albumet Saade Vol. 1 med sanger som «Killed by a Cop». Han hadde også en uteturné sommeren 2011 som het Made of Pop. Deretter kom han ut med Saade Vol. 2 som ble hans tredje album. Våren 2012 hadde han arenaturné som het Pop Explosion med sanger fra alle albumene.
I 2012 sang han duett med Tone Damli på sangen «Imagine». Singelen nådde platinastatus i Norge. Samme høst kom han ut med to nye singler: «Marching (in the Name of Love)» og «Miss Unknown».
Eric Saade har også deltatt i TV-programmene Sommarkrysset, Lotta på Liseberg, Allsång på Skansen og i Så mycket bättre. Saade var programleder for Melodifestivalen 2019.
Eric Saade var tidligere samboer med den svenske artisten Molly Sandén.


== Diskografi ==
Album

2010: Masquerade
2011: Saade Vol. 1
2011: Saade Vol. 2
2013: Forgive Me
2016: Saade
2020: Det Svarta FåretEP

2013: Coming Home
2016: Saade – EPSingler (utvalg)

2009: «Sleepless»
2010: «Manboy»
2010: «Break of Dawn»
2011: «Popular»
2011: «Hearts In the Air» (med J-Son)
2011: «Still Loving It»
2011: «Hotter Than Fire» (med DEV)
2012: «Imagine» (med Tone Damli)
2013: «Forgive me»
2013: «Coming Home»
2013: «Winning Ground»
2013: «Boomerang»
2014: «Du är aldrig ensam»
2014: «Take A Ride (Put 'Em In The Air)»
2015: «Girl From Sweden»
2015: «Sting»
2016: «Wide Awake» (med Gustaf Norén, Filatov & Karas)
2016: «Another Week»
2017: «We Got The World»
2017: «Bra Vibrationer (Vill Ha Mer)»
2017: «Allt Man Kan Önska Sig»
2017: «Bad Sign»
2017: «Där Får Du Andas Ut»
2017: «VILL»
2019: «Skit För Varandra»
2019: «Postcard» (Anis Don Demina)»
2020: «Glas»
2021: «Every Minute»
2021: «Day & Night»
2021: «Like U Used To»Samlingsalbum

2012: Deluxe


== Referanser ==


== Eksterne lenker ==
Offisielt nettsted 
(en) Eric Saade – kategori av bilder, video eller lyd på Commons 
(en) Eric Saade på Internet Movie Database 
(en) Eric Saade hos The Movie Database 
(en) Eric Saade på Apple Music 
(en) Eric Saade på Discogs 
(en) Eric Saade på MusicBrainz 
(en) Eric Saade på Spotify 
(en) Eric Saade på Songkick 
(en) Eric Saade på Last.fm 
(en) Eric Saade på Genius — sangtekster 
(en) Eric Saade på AllMusic 
(en) Eric Saade på YouTube 
(en) Eric Saade på Myspace